Sommerso, Sommerso Klein & Sommernet | Resensies
Sommerso, Sommerso Klein & Sommernet
Sommerso, Sommerso Klein & Sommernet: Hooffoto's
Sommerso, Sommerso Klein & Sommernet: Sommerso Klein
Sommerso, Sommerso Klein & Sommernet: Sommernet
Sommerso, Sommerso Klein & Sommernet: Sommer
Sommerso, Sommerso Klein & Sommernet: Sommerso
4.4 uit 5van 77 resensies vir Sommerso, Sommerso Klein & Sommernet
Renscha H - Jan 2020
Heerlike rustige huisie in pragtige dorpie.
Sommerso is baie ruim, goed toegerus, netjies en skoon met 'n heerlike atmosfeer. Ons was 7 mense en het baie gerieflik hier oornag. Die kinders kon lekker buite speel terwyl ons binne braai en die wonderlike uitsig geniet. Geslote parkering (veral met 'n bykomende sleepwaentjie) sal dalk goed wees maar ons was nooit bekommerd of het onveilig gevoel nie. Dankie vir 'n rustige oornag plek en vriendelike atmosfeer.
Jolene S - Des 2019
Plekkie is baie netjies en mooi binne, als wat jy nodig het is beskikbaar.
Plekkie is baie mooi en netjies, mense baie vriendelik.
Philip F - Des 2019
Gerieflike en vriendelike diens ontvang tydens verblyf.
Die vriendelikste en baie netjiese verblyf wat ek nog teegekom het en goeie waarde vir geld.
Gert S - Okt 2019
Baie rustige en aangename atmosfeer.
Stortvloer in Sommerso Klein baie glad en gevaarlik. 'n Glyvrye matjie sal aanbeveel word.
Marthinus A - Aug 2019
Die eenheid was basies 'n slaapkamer (met klein hoekie vir kombuis) en badkamer, glad nie wat voorgestel is deur die eienaar nie. Daar was geen beweegruimte of kuier-area nie. Ek het vir 3 nagte vooruit betaal, maar na die eerste nag alternatiewe akkommodasie gekry. Die eienaar weier om die balans aan my terug te betaal.
Skoon, netjiese, sielsverrykende verblyf!
Sommerso is lekker ruim, goed toegerus, skoon en heerlike atmosfeer. Sal enige tyd weer in enige van die eenhede tuisgaan, die hele gasteplaas spreek van omgee en kliëntediens. Eileen by ontvangs laat jou dadelik welkom en tuis voel. Kom definitief weer!
Uit die boonste rakke! Van die lekkerder oornagplekkies.
Eileen was baie behulpsaam en gasvry. Geslote parkering (veral met 'n bykomende sleepwaentjie) sal meer doen vir die gemoedsrus.
Heerlik, netjies, skoon, gerieflik, gasvry.
Dit is ons tweede keer hier en nie die laaste. Sal altyd terugkom en ten sterkste aanbeveel.
Aangename verblyf in ou, maar karaktervolle huis.
Die personeel is vriendelik en behulpsaam. Die huis is groot en alhoewel dit oud is, is dit vol karakter. Die feit dat daar buite en binne braaigeriewe is, dra by tot die gerief.
Carien S - Apr 2019
Dit was heerlik ontspanne, met genoeg spasie vir speel.
Sommerso was baie netjies en definitief goeie waarde vir geld. Dit is 'n lieflike plek vir 'n gesin om te gaan ontspan.
Jan A - Apr 2019
Baie netjies en goed versorgde omgewing. Personeel baie vriendelik en hulpvaardig.
Hein I - Jan 2019
Baie lekker, veral na 'n lang reis.
Skoon, netjies, gerieflik met 'n baie vriendelike ontvangs. Sal vir seker aanbeveel!
Wessel S - Okt 2018
Ons het een nag oorgeslaap en is na eenheid geskuif wat ons nie bespreek het nie. Ons is geplaas in eenheid vir 8 mense met 4 kamers, baie ruim en groot, maar nie wat ons aanvanklik bespreek het nie. Dit wil voorkom uit resensies of dit dikwels gebeur. Nogtans was ons verblyf aangenaam en kon ons lekker braai.
Madelein S - Okt 2018
Gasvrye verwelkoming, skoon ruim verblyf, 'n tuiste weg van jou huis af!
Baie lekker gebly. Ons kon nog langer gebly het. Skoon, ruim, volledig toegeruste plek. Goed toegerus vir van enkelreisigers tot groot gesinne. Ons is hartlik verwelkom by ons aankoms en het dadelik tuis gevoel. Ons sal beslis weer daarheen gaan.
Ansie V - Okt 2018
Goeie waarde vir geld, sal aanbeveel.
Heila V - Mei 2018
Die verblyf en geriewe is gerieflik en alles wat nodig is was beskikbaar.
Ek was baie teleurgesteld met ons aankoms die middag by Sommerso, Sommerso Klein & Sommernet. Die eenheid wat bespreek was, was aan iemand anders gegee. Daar was nie 'n eenheid beskikbaar nie en ons het toe Prins Albert gaan verken en twee ure of wat later teruggekeer met die hoop dat alles uitgesorteer sou wees. 'n Ander groter eenheid is aangebied (waarvoor ons dankbaar was), maar die gaste wat daarin oorgebly het se persoonlike items was nog nie verwyder nie en ons moes toe weer eens wag totdat alles uit die eenheid verwyder is. Bo-en-behalwe hierdie insident, het ons op die ou einde baie lekker gebly en sal weer daar oornag in die toekoms.
Marko P - Mei 2018
Ons het baie lekker gebly en daar is niks fout met die verblyf nie. Enigste probleem wat ons gehad het is dat ons nie in die kamer gebly het wat ons bespreek het nie. Verder sal ek dit aanbeveel.
Mandy E - Mei 2018
We had a lovely stay in a neat and clean spot.
Although the accommodation was more than acceptable, the main bedroom was on the main road and there was quite a bit of traffic noise.
Uitstekende waarde vir geld, vriendelike, bekwame bestuur, goed toegerus, pragtige tuin en uitsig oor die berge.
Helenus K - Apr 2018
Goeie ligging, skaars 'n kilometer buite die dorp op pad na die Swartbergpas, baie stiller as die in die besige hoofstraat. Baie vriendelike personeel, silwerskoon, goed toegerus, braaiplekke en jy kan wingerdstompies koop vir vuurmaak.
Hannelie A - Apr 2018
Goeie waarde vir geld, meer as waarvoor ons gesoek het!
Ons het 'n warm, vriendelike ontvangs gekry. Alles perfek skoon en netjies en net reg vir 'n een nag oorslaap. Al die geriewe is daar vir 'n lekker naweek of langer bly.
Albert V - Apr 2018
Pragtige, rustige plek. Sal definitief weer daar bly.
Surene V - Mrt 2018
As jy die deur van Sommerso, Sommerso Klein & Sommernet oopmaak, begroet en welkome rustige gesig jou. 'n Warmte van lekker ontspan en privaat kuier.
Maxie J - Mrt 2018
Incredible service and accommodation.
Lindie S - Jan 2018
Ruim en rustig met 'n wonderlike plaas atmosfeer.
Die ruim plaas huis is pragtig en goeie waarde vir geld. Die personeel is baie vriendelik en hulpvaardig. Ons was gaande oor die pragtige tuin wat met liefde versorg word. Die rustigheid onder die Wilgeboom is sielskos. Ons sal definitief weer besoek.
Nice, clean, neat and perfect for someone looking for peace.
We received a very friendly welcome. We stayed in the Sommerso unit, the big farm house. We welcomed the air conditioning and the peace and quite of the farm. In the evening we even took a walk through the orchard. The farm house had everything you need. A home away from home, it is also closely situated to Prince Albert.
Wimpie M - Jan 2018
Goeie ligging maar klientediens was swak.
Ek het voorheen hier gebly en was so tevrede dat ek weer dieselfde plek (Sommerso Klein) geboek het en het uitgesien om dit vir my vrou te wys. Groot was my teleurstelling toe ons arriveer en vertel word dat "iemand anders wou langer bly" so ons is summier (sonder om dit met ons te bespreek) na 'n ander kamer geskuif. Nee wat, ek het nie sulke behandeling nodig nie - gelukkig het Prins Albert baie ander plekke waar ek eerder volgende keer sal boek.
Joke D - Jan 2018
Heerlike verblyf met als wat jy nodig het.
Baie lekker. Hou baie daarvan.
Baie goeie verblyf. Netjies en skoon en baie ruim. Personeel baie vriendelik en hulpvaardig.
Charles O - Okt 2017
Lekker gastehuis op kant van plaas met lekker stoep met oop ronde vuurmaak plek met braairooster beskikbaar.
Ons het baie lekker gebly in Sommernet. Lekker ruim gastehuis met al die nodige geriewe. Lekker lank op die stoep gesit en braai. Heerlike aand gewees. Ons is net nie tevrede met die stort nie. Die stort se water spat oor die badkamervloer en die badkamer het nie 'n deur aan nie. Ek stel voor dat 'n reling met 'n stortgordyn opgesit word en 'n walletjie op die vloer wat water keer. Ons stel ook voor dat 'n badkamerdeur aangesit word.
Bets W - Mei 2017
Bekostigbaar, volledig toegerus, aan te beveel.
Eerste besoek aan Prins Albert. Rustige atmosfeer, volledig toegerus, bekostigbaar. Definitief aan te beveel.
Rina O - Mei 2017
Gerieflike en skoon verblyf met 'n fantastiese uitsig.
Die huis is gerieflik, skoon en volledig toegerus. Veilige en ruim parkering. Pragtige uitsig op die berge vanaf die stoep, mens is nie eers lus om die dorp verder te verken nie, dis te lekke op die stoep.
Louis W - Mei 2017
Uitstekende, rustige omgewing met mooiste uitsig op berge.
Ons het heerlik gebly. Die plek is netjies en pragtig met die mooiste uitsig en rustigheid wat jou hart ekstra lief laat raak vir die Karoo. Ideale plek om jou hart en siel te voed.
Harold D - Apr 2017
Ons het baie lekker hier gebly. Het geen klagtes gehad nie en sal definitief weer daar tuisgaan.
Hermann E - Jan 2017
Die personeel wat ons ontvang het was baie vriendelik, die netheid en algemene interieur van die gastehuis kort aandag, andersins het ons regtig lekker gekuier.
Ons het die Karoo rustigheid weer geweldig geniet.
Arno B - Jan 2017
Baie oulike plekke, sal defnitief weer gaan. Netjies en baie ruim. Ideal vir groot gesin.
Ons as gesin het 'n baie heerlike ondervinding gehad met Sommerso. Ons slaap jaarliks by verskillende plekke oor tussen Centurion en Plett, en ons sal dit met die grootste vrymoedigheid aanbeveel. Dit is regtig goeie waarde vir geld, baie ruim en netjies. Prince Albert is 'n vreeslik oulik dorpie, vriendelike mense en die dorp self is mooi skoon.
Ampie S - Jan 2017
Baie lekker gebly en diens was goed. Die ligging was uitstekend en die personeel baie vriendelik.
Charlotte L - Jan 2017
Ons het heerlik gekuier rondom 'n binnebraai. Dis 'n ideale plek vir 'n groep vriende wat saamtoer en kuier.
Vriendelike mense, gemaklike lekker kuierplek. Ons het dit baie geniet om hier te kuier. Baie dankie.
Wimpie M - Des 2016
Die plek is goed onderhou en jy kry presies wat op die blad gewys word. Een van die beter plekke in hierdie prysklas.
Jan-adriaan V - Des 2016
Knap gerieflike plekke vir 'n naweek vir twee.
Baie goeie netjiese plekke net buite Prins Albert aan die pas se kant. Mooi berge boorde sigbaar. Lekker oop en gemaklike plekkie. Stil, stemmig en baie privaat
Jacomina Louisa L - Des 2016
Alles skoon en gerieflik.
Arnold N - Nov 2016
Skoon netjies en aangenaam.
Vir oornag reisigers sal ontbyt 'n plus wees.
Billy C - Okt 2016
Hierdie is beslis 'n plek waarvoor ek sal afdraai en weer hier oorslaap. Verblyf is ruim en met 'n ongelooflike uitsig oor die Swartberge. Dit is selfsorg-eenhede met alles wat jy nodig het, of jy kan in die dorp gaan eet. Kan die plek beslis aanbeveel.
Wikkie V - Sep 2016
Die besige hoofpad voor die huis was onverwags.
Die afwesigheid van hulp met die stort en wasbakkraan was teleurstellend.
Sonia N - Aug 2016
Ons is vriendelik ontvang en het in Sommerso-klein, wat ek dink die grootste was, gebly. Dit was baie gerieflik en netjies met alles wat jy nodig het. Ons was spyt dat ons net een aand kon bly!
Piet M - Aug 2016
Baie netjies, kon lekker afskakel.
Die rustigheid het ons omvou, kon lekker in die tuin ontspan en in die vrugte boorde gaan stap. Ons verblyf was puik, daar skort niks in Sommerso, dit was Sommerso fantasties.
Jan K - Jul 2016
Baie netjies en huislike atmosfeer.
Ons kan die verblyf hoog aanbeveel by vriende. Pragtige uitsig oor die berge en 'n lekker plaasatmosfeer.
Eileen het ons vriendelik ontvang en onmiddellik na ons eenheid geneem. Die hele venue word baie goed onderhou. Die tuine was bv. baie netjies. Elke eenheid het sy eie grasperkie wat tydens ons besoek vars gesny was. Ons was in die groter eenheid, Sommerso, wat baie gerieflik was met TV (en DStv) en 'n binnebraai. Op die stoep was ook 'n buitebraai. Ons kon die Bokke vs die Iere bekyk. Gelukkig met aangename uitslag. Die venue is op die rand van die dorp - ver en naby genoeg. Ek kan Sommerso en sy kroos met vrymoedigheid aanbeveel.
Charles O - Jun 2016
Alles was baie mooi netjies en skoon, vriendelike ontvangs en diens.
Anso V - Mei 2016
Dit is 'n stunning plek.
Dit is beslis die moeite werd om by Sommerso, Sommerso Klein & Sommernet te gaan bly. Ek sal enige tyd weer daar gaan bly en beslis dit vir enige van my vriende en familie aanbeveel. Baie dankie vir 'n lekker naweek.
Pieter B - Mei 2016
Aangename omgewing, vriendelike en hulpvaardige mense en wonderlike ervaring!
Van die eerste oproep tot finale bespreking was die diens baie goed. Soortgelyke ervaring met aankoms en verblyf.
Dup D - Mei 2016
Voor ons stop by ons aankoms is 'n baie vriendelike dame reeds by ons voertuig, groet vriendelik en verwelkom ons, loop voor ons uit en sluit die deur vir ons oop. Dra self die sakkie hout aan wat ons bestel. Dis tonne meer as wat 'n mens enigsins kan verwag. Sommerso se netheid, sin vir duursame smaak en en versorgdheid klop baie meer plekke wat dubbeld die prys vra. Hoogs aanbevole. As iemand dink ek oordryf - ek het 'n video-opname waarna gekyk kan word. Die 4 uit 5 vir "veiligheid" is omdat daar geen diefwering voor die vensters of deure was nie. In ons land voel 'n mens maar orals onveilig, ongeag of dit wel veilig is.
Baie baie lekker plek en net sulke lekker mense. Ons sal verseker weer kom.
Leon B - Mrt 2016
Die eenheid begin egter sy ouderdom wys en opgradering is nodig. Skadu vir motor is nodig veral in die warm Karoo.
Danie L - Mrt 2016
Alles uit die boek uit - dankie.
Vriendelike ontvangs en netjiese fasiliteite rond jou besoek af. Ons kan hierdie verblyf vir almal aanbeveel. Sien julle volgende jaar.
Karien J - Feb 2016
Alles was baie skoon en netjies. Heerlike plaasatmosfeer. Die diens was vriendelik en behulpsaam. Ons kon lekker ontspan.
Izobelle L - Jan 2016
Baie gerieflik en ideaal geleë vir ons behoefte.
Baie dankie, Eileen, vir die hartlike ontvangs!
Karel O - Jan 2016
Verblyf was baie lekker en sal weer kom, veral om die dorp beter te leer ken.
Hercus G - Jan 2016
Baie lekker. Lugversorging het baie gehelp teen hitte. Pragtige ligging. Regtig lekker.
Die huisie is baie netjies met alles wat jy nodig het teen hitte en koue. Op 'n pragtige werkende kleinhoewe. Lekker stil en regtig goed vir die siel. Sal definitief weer gaan. Eileen is ook baie behulpsaam en altyd daar rond as jy iets nodig het.
Cobus D - Jan 2016
Het my verblyf regtig geniet. Skoon en netjies en die personeel was baie behulpsaam en vriendelik. Sal beslis weer hier oorbly.
Anna-marie T - Jan 2016
Dit is die tweede keer dat ons in dieselfde huisie bly - en het dit weereens baie geniet. Gasvryheid en vriendelikheid is fantasties.
Carol B - Jan 2016
Die feit dat dit aan die buitewyke van die dorp is is 'n bonus. Alle nodige fasiliteite. Netjies en aangename atmosfeer. Omgewing baie aangenaam en skep landelike atmosfeer. Ons sal beslis weer daarheen gaan.
Lize T - Des 2015
Vriendelik, netjies, gerieflik en alles wat jy nodig het.
Baie vriendelike ontvangs, dankie! Plekkie was baie skoon. Baie gerieflik, alles wat jy nodig het as jy op reis is. Mooi, natuurlike omgewing. Baie lekker gebly, sal beslis weer daar oorbly.
Christie M - Des 2015
Pragtig en goed ingerig. Kan dit gerus aanbeveel.
Abrie V - Des 2015
Vriendelike, gasvrye en rustige kleinplaas-verblyf. Akkommodasie was nou werklik waarde vir geld. Elaine was nou werklik 'n gasvrou duisend. Sal weer van hulle gebruik maak. Dankie.
Shannon A - Des 2015
Fred D - Okt 2015
Ons vermoed daar is bedluise ─ bytmerke wat vreeslik jeuk. Stel voor julle behandel beddens en beddegoed.
Sommerso, Sommerso Klein & Sommernet's terugvoer
Ek is jammer om te hoor van u ongemak met bedluise ek het onmiddelik die gaste wat voor u en na u in daardie huisie gebly het, geskakel en hulle het bevestig dat hulle geen probleem met bedluise ondervind nie. Ek het wel onmiddelik alle plekke se matrasse en matte met Fendosa gespuit asook die waskamer en alle beddegoed gewas en gestryk. Ons neem elke klagte ernstig op want elke gas kom om hulself te geniet asook hul akkommodasie.
Ciska V - Aug 2015
Baie aangename verblyf gehad.
Die mense was baie vriendelik die huisie was met smaak gemeubileer. Ons was baie beïndruk. Baie smaakvolle ruim en skoon en netjiese kamers. Dit was lekker om in te bly. Ek sal weer daar gaan oornag, definitief.
Lekker plekkie net buite die dorp met alles wat mens nodig het.
Ons het het nog altyd net deur die dorp gery en besluit ons wil een nag daar oorslaap.
Karin V - Jul 2015
Op die plaas, maar ook in die dorp.
Gerieflike verblyf met alles wat 'n mens benodig, veral as jy slegs een aand oorslaap. Alhoewel dit op 'n plaas is, is dit bykans in die dorp wat dit baie gerieflik maak. Hartlike ontvangs en baie vriendelike diens.
Dit is 'n netjiese eenheid. Daar is goeie, vriendelike ontvangs en 'n baie mooi uitsig.
Amelia R - Jul 2015
Wilma K - Mei 2015
Heerlike, verrassende ervaring.
Ons was aangenaam verras met die Sommerso Klein eenheid. Dit is ruim en baie netjies en pragtig gemeubileer. Daar is genoeg slaapplek vir 'n gesin met drie kinders al is die eenheid kompak. Die landelike, plaas gevoel is rustig en dis maklik om dorp toe te stap vandaar. Eileen is 'n pragtige en vriendelike gasvrou wat ons onmiddellik laat tuis voel het. Ek kan werklik hierdie onderneming aanbeveel - dis smaakvol, huislik gesellig en bekostigbaar.
Kobus D - Apr 2015
Die enigste kritiek is dat die badkamer/toilet nie privaat is nie!
Cha-marie P - Apr 2015
Baie lekker gebly oor Paasnaweek.
Sal sommer weer kom kuier op Prins Albert! Wat 'n beeldskone en unieke plek. Ons het baie gerieflik gebly in die Sommer-eenheid vir 2 mense.
Suzanne F - Apr 2015
Baie netjies en gerieflik. Dekor is baie mooi
Vriendelike ontvangs. Lieflike verblyf.
Spook V - Mrt 2015
Dit was puik en uitstekend. Sal enige tyd weer daar bly.
Wat 'n mooi en aangename ontvangs. Die personeel het ons op die hande gedra. Heerlike verblyf gehad.
Adres: Christina de Wit-straat, Prins Albert, 6930, Wes-Kaap
https://d288tngog90ix0.cloudfront.net/AAEAAQAAAAAAAAAAAAAAJDI0ZTIwODBhLTJhZmQtNGU0Ni1hMjYzLTA5Yzg2OTdmN2JmZg?w=1440&h=960&fit=crop&auto=format Vanaf R700 per nag (vir 2 persone) 77 5 1 5 Christina de Wit Street Prince Albert 6930 Wes-Kaap 086 999 0018 14:00-21:00 10:00 -33.239245816913 22.030538022427